SAD – Kina: Nova posjeta, nova prilika
Predsjednik SAD Barack Obama susrešće se i razgovarati sa potpredsjednikom NR Kine Xi Jinpingom u naredni utorak
Najveća iskušenja američko-kineske saradnje su monetarna politika Kine, stanje ljudskih prava u toj zemlji, Iran, Sjeverna Koreja i Sirija. Predsjednik Sjedinjenih Američkih Država Barack Obama susrešće se i razgovarati sa potpredsjednikom Narodne Republike Kine Xi Jinpingom u slijedeći utorak. Gospodin Jinping bi, kako se očekuje, iduće godine trebalo da preuzme funkcije predsjednika te zemlje i partijskog lidera, što predstojećem susretu u Bijeloj kući daje dodatnu težinu. U januaru su u Pekingu kineski i američki zvaničnici obilježili 40. godišnjicu posjete predsjednika Richarda Nixona kojom je od 1972. godine naovamo utrt put normalizacije odnosa dvije zemlje. Na svečanom banketu potpredsjednik Kine Xi Jinping je o američko-kineskim odnosima rekao: Gospodin Jinping dolazi u Bijelu kuću nakon skoro godinu dana od potjete kineskog predsjednika Hu Jintaoa. U prošlogodišnjoj dobrodošlici visokm gostu iz Kine gospodin Obama je posebno naglasio važnost suradnje dvije zemlje: Iskušenja američko-kineske tijesne saradnje su monetarna politika Kine, stanje ljudskih prava, Iran i Sjeverna Koreja. Kina je, uz Rusiju, blokirala i rezoluciju Vijeća sigurnosti o Siriji. U govoru o stanju nacije krajem januara predsjednik Obama je spomenuo Kinu obećavajući snažan angažman Bijele kuće protiv nelojalne izvozne prakse te zemlje. Kenneth Lieberthal, direktor Centra za Kinu vašingtonskog instituta Brookings kaže: S druge strane, Kinu brinu američki koraci na jačanju vojnog prisustva u azijsko-pacifičkom regionu. Peking to tumači kao nastojanje Washingtona da uspostavi prevagu nad rastućim kineskim uticajem. David Lampton, voditelj kineskih studija na univerzitetu Johns Hopkins procjenjuje da bi kineski potpredsjenik mogao ponuditi dodatna uvjeravanja u dobre intencije Kine: Nakon Washingtona potpredsjenik Kine Xi Jinping će posjetiti američke savezne države Iowu i Kaliforniju prije nego se uputi nazad, u Kinu.